Diari Oficial de la Generalitat Valenciana


Sumari del DOGV 9475, del 22-11-2022 (2022/10191)

RESOLUCIÓ de 18 de novembre de 2022, de la presidenta de l'Institut Valencià de Cultura, per la qual s'acorda ampliar el termini de justificació de distintes subvencions del sector audiovisual gestionades per l'Institut Valencià de Cultura.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9475

Data del DOGV
:   22-11-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/10177


Data del document
:   18-11-2022

Organisme emissor
:   Institut Valencià de Cultura

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 18 de novembre de 2022, de la presidenta de l'Institut Valencià de Cultura, per la qual s'acorda ampliar el termini de justificació de distintes subvencions del sector audiovisual gestionades per l'Institut Valencià de Cultura. [2022/10006]  
Antecedents de fet.  
Primer. Mitjançant l'Ordre 47/2022, de 27 de juliol, de la Conselleria d'Educació, Cultura i Esport, per la qual s'aproven les bases reguladores per a la concessió de les subvencions públiques en règim de concurrència competitiva al foment de les arts escèniques en els sectors del teatre, la dansa i el circ de l'Institut Valencià de Cultura, en les modalitats d'ajudes anuals a la producció professional d'un muntatge escènic, ajudes a la producció emergent d'un muntatge escènic, ajudes a la gira d'espectacles, ajudes per a l'assistència a fires i esdeveniments orientats al mercat i ajudes a la realització de festivals i mostres i es convoca la concessió d'ajudes per a l'exercici 2022 (DOGV núm. 9397/03.08.2022).  
La base tretzena de la mencionada ordre estableix com a termini per a la presentació de la documentació justificativa la següent: «Tots els documents que servisquen per a justificar aquesta subvenció han d'estar subscrits per la persona beneficiària i s'han de dirigir a l'IVC en un termini no superior a quatre mesos des de la realització de l'activitat. El mateix termini correspondrà també per a les activitats que hagen finalitzat després de la publicació de la resolució de concessió i, en els dos casos, fins al dia 5 de desembre de 2022».  
SEGON. Mitjançant l'Ordre 56/2022, de 26 de setembre, de la Conselleria d'Educació, Cultura i Esport, s'aproven les bases reguladores i la convocatòria per a la concessió de les subvencions públiques en règim de concurrència competitiva per al foment de les arts escèniques en els sectors del teatre, la dansa i el circ de l'Institut Valencià de Cultura, en les modalitats d'ajudes a la creació d'escriptura escènica, ajudes a residències escèniques, ajudes a la formació, ajudes a la investigació, ajudes a l'edició, ajudes a associacions professionals i entitats sense ànim de lucre. Mostres, i es convoca la concessió d'ajudes per a l'exercici 2022 (DOGV núm. 9441/04.10.2022).  
La base tretzena de la citada ordre estableix com a termini per a la presentació de la documentació justificativa la següent: «Tots els documents que servisquen per a justificar aquesta subvenció han d'estar subscrits per la persona beneficiària i s'han de dirigir a l'IVC en un termini no superior a quatre mesos des de la realització de l'activitat. El mateix termini correspondrà també per a les activitats que hagen finalitzat després de la publicació de la resolució de concessió i, en els dos casos, fins al dia 30 de novembre de 2022».  
  
Fonaments de dret  
Atenent les característiques de les activitats a què es destinen aquestes ajudes és ineludible la necessitat d'ampliar el termini de justificació per a facilitar que els beneficiaris puguen realitzar l'actuació objecte de subvenció dins del termini i en la forma escaient.  
D'acord amb l'article 32 de la Llei 39/2015, d'1 d'octubre, del procediment administratiu comú de les administracions públiques, aquesta ampliació de terminis no està expressament prohibida en les bases reguladores, es realitza abans de finalitzar el termini de justificació i, amb tot això, no es perjudiquen drets de tercers.  
Per tant, de conformitat amb l'article 160.4.b, de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015), que estableix que les persones que exerceixen la presidència dels organismes públics i entitats de dret públic seran les competents per a realitzar la convocatòria de les subvencions, com també d'acord amb l'article 2, punt 2, lletra l i l'article 4, punt 2, lletra j del reglament d'organització i funcionament de l'Institut Valencià de Cultura, aprovat pel Decret 5/2013, de 4 de gener, i modificat, a aquest efecte, pel Decret 141/2014, de 5 de setembre, del Consell (DOGV 7355, 08.09.2014), en virtut dels quals correspon a la Presidència convocar i resoldre la concessió d'incentius, ajudes i subvencions de les diferents matèries culturals integrades en l'Institut Valencià de Cultura, resolc:  
  
Primer  
Ampliar, fins al dia 16 de desembre de 2022, el termini de justificació per a les subvencions públiques en règim de concurrència competitiva per al foment de les arts escèniques en els sectors del teatre, la dansa i el circ de l'Institut Valencià de Cultura, en les modalitats d'ajudes anuals a la producció professional d'un muntatge escènic, ajudes a la producció emergent d'un muntatge escènic, ajudes a la gira d'espectacles, ajudes per a l'assistència a fires i esdeveniments orientats al mercat i ajudes a la realització de festivals i mostres i es convoca la concessió d'ajudes per a l'exercici 2022 (DOGV núm. 9397/03.08.2022).   
  
  
Segon  
Ampliar, fins al dia 26 de desembre de 2022, el termini de justificació per a les subvencions públiques en règim de concurrència competitiva per al foment de les arts escèniques en els sectors del teatre, la dansa i el circ de l'Institut Valencià de Cultura, en les modalitats d'ajudes a la creació d'escriptura escènica, ajudes a residències escèniques, ajudes a la formació, ajudes a la investigació, ajudes a l'edició, ajudes a associacions professionals i entitats sense ànim de lucre, indicat en la base tretzena (DOGV núm. 9441/04.10.2022).  
  
  
Tercer  
Publicar aquesta resolució en el Diari Oficial de la Generalitat Valenciana, a l'efecte del que es preveu en els articles 32 i 41 de la Llei 39/2015, d'1 d'octubre, del procediment administratiu comú i de les administracions públiques. Aquesta resolució produirà efecte a partir del mateix dia de la publicació en el Diari Oficial de la Generalitat Valenciana.  
Contra aquest acord no es pot interposar cap recurs, sense perjudici del que siga procedent contra la resolució que pose fi al procediment.  
  
  
València, 18 de novembre de 2022.- La presidenta de l'Institut Valencià de Cultura: Raquel Tamarit Iranzo.